
Előterjesztés Zalakaros Város Önkormányzat Képviselőtestülete 2021. október 28-án tartandó ülésére

Tárgy: Parkolási koncepció felülvizsgálata 

Az előterjesztést készítette: Biczó Tamás, Karos-Park Kft. ügyvezető

Tisztelt Képviselőtestület!

Zalakaros Városban 1998. január 1-től 2011. október 31-ig működött fizetőparkolás, ahol a Gránit Gyógyfürdőt körül ölelő parkolóhelyek kerültek bevonásra a fizetőparkolás rendszerébe. Ezek a parkolók a következők voltak: 400-as parkoló, régi rendezvénytér és a később kialakított termelői piac helyszíne, Tourinform előtti parkoló, Termál u. melletti parkoló, Panoráma u. Freya melletti parkoló, Üdülő sor parkoló. 
A fizető parkolást a KAROS-PARK Kft. 2002. január 1-től üzemeltette 6 db Park-Line típusú érmés parkoló automata segítségével. A parkolás „üzletág” plusz 2 fő 8 órás, 2 fő 4 órás foglalkoztatásával történt az egész évben működő (hétfő - vasárnap 8.00-18.00) fizetőparkolásnál. 
A parkoló automatás rendszer csak részben teljesítette a forgalomkorlátozó szerepét, hisz ez a rendszer nem „kényszerítő eszköz” a parkolójegy megvásárlására. 
A parkoló őrként foglalkoztatott 2 főállású dolgozó, egyben szervizelők is voltak, ők javították az automatákat elakadáskor, ill. meghibásodáskor, továbbá ők végezték a pénzérmés kazetták cseréjét, bankba történő szállítását, így ezen plusz feladatok az ellenőrzések rovására mentek. A költségek „alacsony” szinten tartása miatt nem alkalmazott a Kft. külön ellenőröket. A további (2 fő részmunkaidős) dolgozó a Tourinform mellett felállított parkolóházban végzett csúcsidőben (9.00 - 13.00) aprópénz váltást, mert a vendéglátó egységek nem voltak partnerek, nem váltottak aprópénzt, ezzel nehezítve a parkoló díj megfizetését a vendégeknek. A további nehézség, hogy a külföldiek „Pótdíj felszólítási eljárását” nem tudta a Kft. érvényesíteni, behajtani a nemzetközi törvényi háttér hiánya miatt.
A parkolási bevételek az indulás után (2002-től), folyamatosan csökkentek, követve a fürdőbelépők számának változását, mely csökkenő tendenciát mutatott. A fizetőparkolókban a fürdőre érkező vendégek váltották meg a parkolójegyeket, így egyértelmű a kapcsolatrendszer a parkoló, ill. a fürdőbelépők között.  
Az eredmény 2002-ben a 10.000 e Ft-ot közelítette, majd a fürdő forgalmának csökkenő tendenciájával a parkolási bevételek is csökkentek, így a nyereség is csökkenő tendenciát mutatott a fizetőparkolás megszüntetéséig 3.000 - 4.000 e Ft – ot.

1. Parkolási helyzetértékelés Zalakaroson napjainkban:
1.1. Parkolók fizikai állapota:
A parkolók burkolata megfelelő, teljesítik a fizető parkolásnál alkalmazott minimális követelményeket, kivétel a 400-as parkoló gyephézagos burkolata, ill. a fürdő területén kialakított Park Inn Hoteltől délre fekvő zúzott köves parkoló. 
Mindkét parkoló esetében térköves vagy aszfaltos burkolatfejlesztés végrehajtása javasolt.

1.2. 
Parkolók elhelyezkedése, kapacitása:

1. Bodahegyi út
[image: ]


2. Kertmozi parkoló

3. Nagybuszmegálló melletti parkoló

4. 
400-as parkoló

5. Gyógyfürdő tér 8. mögötti parkoló

6. Termáltó parkoló

7. Régi rendezvénytér parkoló

8. Tourinform parkoló

9. Új rendezvénytér parkoló

10. Panoráma út Freya Hotel melletti parkoló

11. Termál út parkoló

12. Fürdő déli oldalán levezető út

13. Üdülősor Fürdőtől Art Hotel kereszteződéséig

14. Park Inn Hoteltől délre, fürdő területén

15. Napfény Hotel északi oldalán parkoló

16. Üdülősor Art Hoteltől benzinkútig

Ábra 1. Parkolók megnevezése, kapacitása, ill. szeptember 18-án 7.45 – 8.45 közötti időszakban parkoló autók száma, foglaltsága a fizetőparkolás bevezetésére javasolt parkolókban


1.3. Parkolási problémák, parkolók használatának korlátozása:
A parkolás ingyenessé tétele óta (2011.11.01.) megváltozott a közterületi parkolók használatának módja. A hotelek saját parkolóikban díjszabást alkalmaznak, mellyel „kiterelik” a szállóvendégeiket az ingyenes közterületi parkolókba, nem beszélve a jelentős létszámú dolgozóikról, akik szintén az ingyenes, közterületi parkolókat veszik igénybe, ezzel elfoglalva a fürdőre érkező vendégek kényelmes, kulturált, közeli parkolás lehetőségét.
A parkolók terheltségének szemléltetésére 2021. szeptember 18-án 7.45-től 8.45-ig, mikor még a Fürdő nem nyitott ki, ill. a hotelek dolgozói már megérkeztek a munkahelyeikre, felmértem, megszámoltam a 400-as parkolóban, a Tourinform parkolóban, a régi rendezvénytér parkolóban, az Üdülő sor Fürdőtől az Árt Hotelig parkolóban, ill. a Park Inntől délre Fürdő területén kialakított parkolóban, hogy mennyi autó parkol, ill.  hány %-át foglalják el a közterülezi parkolóknak, melyet az Ábra 1. mutat. Összességében a javasolt fizetőparkolók 719 db parkolójából 298 db parkolóhelyet foglaltak 41,45 %-ban. Megállapítható, hogy a főszezon utáni kevesebb forgalomnál is megközelítette a Fürdő parkoló igényének majdnem a felét, ez indokolja, hogy ezeken a területeken bevezetésre kerüljön a fizető parkolás, ha más módja nincs a Hotelek vendégeinek „visszaterelésére”. 


2.3.1 Parkolási problémák megoldási lehetőségei:
A.) Parkolók kapacitásának növelése, megtartva az ingyenes használatot:
B.) A hotelek az amúgy is egy „érdekvédelmi szövetséget” alkotó Turisztikai Egyesület keretein belül egy egységes marketing stratégiát fogadnak el, melynek részét képezi egy egységes mindenkire vonatkozó saját területén ingyenes parkolás kialakítása, mellyel segítik a városi parkolók leterheltségének megszüntetését. Ezzel vissza tudják „terelni” a vendégiket a saját üresen álló parkolóikba, biztosítva számukra a biztonságos, zárt, kényelmes parkolást. A marketing stratégia tartalmazná a parkolási díjak szobaárba történő integrálását, így gazdasági értelemben hátrány nem éri őket, sőt más településen lévő versenytársakhoz képest, versenyelőnyhöz jutna az ingyenes, zárt parkoló biztosításával a hotelek.
C.) Díjfizetős zónák kialakítása, fizetőparkolás indításával érhető el, hogy a szállóvendégek, ill. a dolgozók ne a közterületi parkolókat használják. Ez a megoldás csak jelentős beruházással valósítható meg, mely teljes mértékben a városi költségvetést terheli.



2. Parkolási rendszer modernizálása:
A modernizációs javaslatnál a 2019-ben készült „Zalakaros, Gyógyfürdő tér, valamint környezetének parkolási koncepciójának felülvizsgálata, javaslatok kidolgozása a fenntartható parkolási rendszerre” koncepciót vettem alapul.

2.1.  Fizetőparkolók használatának érintettjei, ill. a parkolási rendszer célja:
A piaci szegmentálás egyik fő területe a földrajzi elhelyezkedési szempont jellemzőinek vizsgálata, mely segít a célcsoport pontosabb meghatározásához. A parkolók kialakításukat tekintve a Zalakarosi Fürdő közvetlen környezetében vannak, melynél egyértelműen elmondható, hogy a parkolóknak a Fürdőre érkező vendégek kulturált, kényelmes, közeli parkolását kell szolgálnia. Ez egy speciálisan struktúrált parkolási rendszer, mely merőben más, mint egy „hagyományos” városi parkolás, hiszen más városokkal ellentétben, nem a város lakóit szolgálják, hanem a városba érkező turistákat. 

2.2.  Fizetőparkolási zónák meghatározása:
A fizetőparkolási zónák meghatározásának alapját a Fürdő forgalmához igazított parkolási igény adta. A Fürdő napi látogató létszáma (Freya, Park Inn vendégek nélkül) a nyári szezonban 3.000 – 4.100 fő. A vendégek kb. 60 %-a érkezik gépkocsival.
Parkoló igény: 	4.100 fő x 0,6 = 2.460 fő    »   3,5 fő/1 db parkoló
	       	2.460 fő / 3,5 fő = 702 db parkolóhely 
A fizetőparkolási zóna kapacitásának egyrészt teljesíteni kell a Fürdő parkoló igényét, másrész a Fürdő bejárataihoz közel kell esnie, hogy a Fürdőre látogató kényelmesen meg tudja közelíteni a Fürdőt. Ezen paraméterek alapján az alábbi parkolóhelyeket javaslom fizetőparkolási zónába venni:

3.2.1. Régi rendezvénytér parkoló
3.2.2. Tourinform parkoló

3.2.3. 400-as parkoló

3.2.4. Üdülő sor Fürdőtől Art Hotel kereszteződéséig
3.2.5. Park Inn Hoteltől délre, Fürdő területén
[image: üdülősor sorompó]
     
2.3. Javaslat parkolástechnikai rendszerre:
A fizetőparkolási rendszernek az alábbi fő követelményeknek kell eleget tenni:
· Fenntartható, alacsony üzemeltetési költséggel rendelkező rendszer preferálható.
· Az előzőekből következik, hogy alacsony emberi erőforrás igényű legyen.
· A parkoló díj fizetése lehetséges legyen a Fürdő pénztáránál is, hogy a lehető legkényelmesebb módon lehessen rendezni, megfizetni.
· Legyen kompatibilis a Nemzeti Mobil fizetési rendszerrel.
· Távfelügyeleti rendszerhez hozzákapcsolható legyen.
A fenti követelményeket figyelembe véve a kapus fizetőparkolást javasoljuk kiépíteni, ahol a hagyományosnak tekinthető fizetési módszerek melletti mobiltelefonos alkalmazás segítségével történő díjfizetést is támogatnia kell a fizetőparkoló rendszernek. 
A fizetőparkoló rendszer üzemeltetését - ha törvényi háttér megengedi - akkor a fürdőnek lenne célszerű megoldani, hisz a parkolóban parkolási díjat megfizető emberek egyben a fürdőbelépőt is megváltók, amit egy helyen a Fürdő pénztárában a lehető legkényelmesebb módon megtehetnének. További indokként, így lehetne a legköltséghatékonyabban megoldani az üzemeltetést, hisz nem kell új dolgozókat felvenni az üzemeltetéshez.
Az Üdülő sort a Fürdőtől az Art Hotel kereszteződéséig egy rendszerben lenne célszerű kezelni a Fürdő területén kialakított zúzottköves parkolóval, hisz egy célt szolgál, másodsorban az erre a zúzottköves parkolóra tervezett kapus rendszer infrastruktúrája az egész Üdülő sori kiépítéshez majdnem elegendő, hisz nem kell különálló parkolóként külön sorompórendszerrel felszerelni! Az Üdülő sor Fürdő felöli oldalán a Forrás Hotel É-i bejárata után kellene telepíteni, a másik végénél az Art Hotel útkereszteződésnél kellene az Üdülő sort lezárni.
Felmerül a kérdés, hogy a Parkinn Hotel vendégei hogyan közelítenék meg a Hotelt? Nagyon egyszerűen, hiszen a kapus rendszer „beenged mindenkit”, felnyílik önműködően a sorompó, a rendszámfelismerő azonosítja az autót, a vendéget tájékoztatja a szállás elfoglalásakor a recepció, hogy a parkolás a hotel parkolójában lehetséges, ezért a vendég bejár a Parkinn Hotel kapuján keresztül a saját parkolójába, ekkor a Parkinn Hotel kapujánál telepített rendszámfelismerő „kommunikál” az Üdülő sori kapus beléptető rendszerrel, hogy kihajtáskor a kapu kiengedje, ezzel biztosítható, hogy a Parkinn vendég ténylegesen behajtson a saját parkolóhelyre, mert különben az Üdülő sori kapus rendszer nem fogja fizetés nélkül kiengedni az autóst!
A 400-as parkolnál 2 db sorompó telepítésére lenne szükség a be- ill. kihajtásnál. A régi rendezvénytérhez és a Tourinform előtti parkolóhoz 1 -1 db sorompót kellene telepíteni.


2.4.  Parkolási díjfizetés időszakának meghatározása:
Díjfizetés időszak meghatározásának alapját a Fürdő nyitva tartása, ill. szezonalítása határozza meg. 
3.4.1. A Fürdő egész éves nyitva tartó beléptető rendszere a Fürdő D-i részén a főbejáratnál található, ezért a javasolt Üdülő sori szakaszon a parkoló és a Fürdő területén létesített zúzottköves parkoló egész évben díjköteles parkolóként működne.
3.4.2. A 400-as parkoló, a régi rendezvénytér parkoló, a Tourinform előtti parkoló a nyári strandi főszezon idejére, a strand nyitva tartásakor lenne fizetős parkoló június 1 – augusztus 31. közötti időszakban.

2.5.  Díjfizetés mértékének meghatározása:
A díjfizetés akkor tudja betölteni a forgalomszabályozási szerepét, ill. a közterületen parkoló hotel vendégei akkor fogják elfoglalni a hotel saját parkolóját, ha a saját parkoló díjszabása alacsonyabb, mint a közterületi díjszabás mértéke. Természetesen ez nem azt jelenti, hogy a Hotelek fogják diktálni az díjszabás mértékét! Figyelembe kell venni, hogy a versenytárselemzésnél más gyógyüdülőhelyek milyen díjtételt alkalmaznak, ha van díjfizetés.
A díjköteles időszakot célszerű lenne a Fürdő nyitva tartásához igazítani (9.00 – 19.00).
A díjfizetés mértékét egész napos parkolás esetén, ami 10 órás időszakot jelent valahol az 1.000 Ft – 1.500 Ft körül kellene meghatározni, egyeztetve a hotelek díjszabásával, így az óradíj 100 Ft/óra – 150 Ft/óra lenne. 



2.6.  Gazdasági számítások:
3.6.1. Várható beruházás költsége:
A 2019. évi bekért koncepció alapján számolva a 2019. évi árszínvonalon számolva 27.500 e Ft + ÁFA, mely csak iránymutató! 
3.6.2. Várható árbevétel:
A 400-as parkoló, a régi rendezvénytér, a Tourinform előtti parkoló 
összesen: 405 db parkolóhely, 92 nap üzemidő, 60 %-os foglaltság
napi 1000 Ft/nap estén számolva: 
405 db x 92 nap x 0,6 x 1.000 Ft/nap = 22.356 e Ft (ÁFA-val)
Üdülő sor Fürdőtől Art Hotelig és a Fürdő területén zúzott köves parkoló
összesen: 314 db parkolóhely, főszezonban június 1 – augusztus 31., 92 nap üzemidő, 60 %-os foglaltság, napi 1.000 Ft/nap esetén számolva:
314 db x 92 nap x 0,6 x 1.000 Ft/nap = 17.332 e Ft (ÁFA-val)
elő- utószezonban szeptember 1 – május 31., 273 nap üzemidő, 10 %-os foglaltság, napi 1.000 Ft/nap esetén számolva:
314 db x 273 nap x 0,1 x 1.000 Ft/nap = 8.572 e Ft (ÁFA-val)
Várható összes bevétel: 48.260 e Ft (ÁFA-val)
3.6.3. Várható üzemeltetési költség:
3.6.4. Megtérülési ráta a nyereségesség függvényében:
4. Fejlesztési lehetőség:
4.6. Üdülő soron az Art Hoteltől az Üdülő sor D-i végéig 90 db parkoló kialakítható.
4.7. A Napfény Hotel É-i oldalán 25 db parkoló kialakítható.
4.8. 400-as parkoló átépítése, burkolat cseréje.
4.9. Fürdő területén kialakított zúzott köves parkoló térkövezése.Kapus fizetőparkolási rendszer bevezetésének SWOT analízise:



Határozati javaslat:
Képviselőtestület

1. Megismerte a Karos-Park Kft. ügyvezetője parkolási koncepció felülvizsgálata tárgyú beszámolóját.


Felelős: Novák Ferenc, polgármester
Operatív felelős: Karos-Park Kft. ügyvezető

Zalakaros, 2021. 10. 18.						

Parkolóhelyek

Mozgáskorlátozott 

parkoló

Busz parkoló

2021.09.18.-án 

parkoló autók, 

7:45-8:45 között

Foglaltság

1 Bodahegyi utca 44 2

2 Kertmozi parkoló 42

3 Nagybuszmegálló melletti parkoló 10 1

4 400-as parkoló 324 162 50,00%

5 Gyógyfürdő tér 8. mögötti parkoló 22 1

6 Termáltó parkoló 72 2

7 Régi rendezvénytér parkoló 30 0

8 Tourinform parkoló 51 13 25,49%

9 Új rendezvénytér parkoló 65 2

10 Freya melletti parkoló 47

11 Termál úti parkoló 13 5

12 Fürdő déli oldalán levezető út 3 4

13 Üdülősor Fürdőtől Art Hotel kereszteződésig 94 56 59,57%

14 Park Inn Hoteltől délre, fürdő területén 220 67 30,45%

15 Napfény Hotel északi oldalán parkoló 25

16 Üdülősor Art Hoteltől a benzinkútig 70 10

Összes parkolóhely 1132 17 10 298

4

7

8

13

14

db

Javasolt fizető parkolóhelyek 719 41,45%


Microsoft_Excel_Worksheet.xlsx
Munka1

								Parkolóhelyek		Mozgáskorlátozott parkoló		Busz parkoló		2021.09.18.-án parkoló autók, 7:45-8:45 között		Foglaltság

								db

		1		Bodahegyi utca				44		2

		2		Kertmozi parkoló				42

		3		Nagybuszmegálló melletti parkoló				10		1

		4		400-as parkoló				324						162		50.00%

		5		Gyógyfürdő tér 8. mögötti parkoló				22		1

		6		Termáltó parkoló				72		2

		7		Régi rendezvénytér parkoló				30						0

		8		Tourinform parkoló				51						13		25.49%

		9		Új rendezvénytér parkoló				65		2

		10		Freya melletti parkoló				47

		11		Termál úti parkoló				13		5

		12		Fürdő déli oldalán levezető út				3		4

		13		Üdülősor Fürdőtől Art Hotel kereszteződésig				94						56		59.57%

		14		Park Inn Hoteltől délre, fürdő területén				220						67		30.45%

		15		Napfény Hotel északi oldalán parkoló				25

		16		Üdülősor Art Hoteltől a benzinkútig				70				10

				Összes parkolóhely				1132		17		10		298

				Javasolt fizető parkolóhelyek		4		719								41.45%

Erősségek Gyengeségek

egyszerű behajtás, sorompó felnyílik

sorompórendszer kiépítése jelentős beruházási 

költséget igényel

díjkedvezmények érvényesítésének lehetősége

díjfizetési övezetek bővítése rugalmatlan, csak nagy 

átépítési költséggel megoldható

alkalmas érmés, papírpénzes, bankkártyás, ill. mobil fizetésre

innovatív megoldást az idősebb korosztály nehezebben 

kezeli

szoftveresen könnyen paraméterezhető a díjszabás

az érintett szállodáknál is további befektetési igény 

jelentkezik a rendszer kiéptésénél

rendszámfelismerésen alapuló parkolási megoldás

statisztikai adatok könnyen lekérhetőek

kezelőrendszer kialakításaval a rendszer helyi 

felügyelete biztosított

nincs szükség külön kezelőszemélyzetre

Lehetőségek Veszélyek

bevételi forrás a város számára

nagymértékben romlik Zalakaros versenyelőnye más 

versenytárs gyógyüdülőhellyel szemben, ahol 

bevezették új trendként az ingyenes parkolást

racionalizálódik a parkolási szokás a fürdőlátogatóknak a parkolási díj plusz költséget jelent

Munka1

		Erősségek		Gyengeségek

		egyszerű behajtás, sorompó felnyílik		sorompórendszer kiépítése jelentős beruházási költséget igényel

		díjkedvezmények érvényesítésének lehetősége		díjfizetési övezetek bővítése rugalmatlan, csak nagy átépítési költséggel megoldható

		alkalmas érmés, papírpénzes, bankkártyás, ill. mobil fizetésre		innovatív megoldást az idősebb korosztály nehezebben kezeli

		szoftveresen könnyen paraméterezhető a díjszabás		az érintett szállodáknál is további befektetési igény jelentkezik a rendszer kiéptésénél

		rendszámfelismerésen alapuló parkolási megoldás

		statisztikai adatok könnyen lekérhetőek

		kezelőrendszer kialakításaval a rendszer helyi felügyelete biztosított

		nincs szükség külön kezelőszemélyzetre

		Lehetőségek		Veszélyek

		bevételi forrás a város számára		nagymértékben romlik Zalakaros versenyelőnye más versenytárs gyógyüdülőhellyel szemben, ahol bevezették új trendként az ingyenes parkolást

		racionalizálódik a parkolási szokás		a fürdőlátogatóknak a parkolási díj plusz költséget jelent

